open-index/open-wikipedia-markdown huggingface dataset:
7796 Járacimrman

**7796 Járacimrman** je planétka v hlavnom pásme planétok. Podľa parametrov dráhy patrí do podskupiny IIa. Charakter jej dráhy je taký, že sa nemôže k Zemi priblížiť na menej ako 197 mil. km.

## Objav

Planétka bola na juhočeskej hvezdárni na Kleti objavená v januári 1996 astronómom Zdeňkom Moravcom a dostala provizórne označenie 1996 BG. Bola sledovaná až do apríla 1996 a ďalej potom v júni a júli 1997. Dodatočne bolo zistené, že ide o stratenú planétku, ktorá už predtým bola dvakrát pozorovaná a to po prvýkrát 12. decembra 1973 na observatóriu Brera-Merate v severnom Taliansku a v dňoch 8. a 9. júna 1990 na hvezdárni Mount Stromlo Observatory, neďaleko austrálskeho hlavného mesta Canberra. Vtedy dostala predbežné označenie 1973 YE3, resp. 1990 VG. V roku 1997 už bola jej dráha natoľko spresnená pozorovaním viacerých ďalších observatórií, že dostala pridelené definitívne poradové (katalógové) čislo 7796 a stala sa 312. číslovanou planétkou objavenou na Kleti. Potom jej objaviteľ navrhol, aby bola pomenovaná na počesť fiktívneho českého génia Járy Cimrmana. Toto meno bolo vo februári 1998 schválené nomenklatúrnou komisiou pre malé telesá v slnečnej sústave pri Medzinárodnej astronomickej únii (IAU).

## Fyzikálne vlastnosti

Na základe hviezdnej veľkosti vo viditeľnej oblasti spektra a predpokladaného albeda bol priemer tohto telesa odhadnutý na 10 km. Spektrálne údaje o planétke nie sú k dispozícii a preto nie je ani približne známe jej chemické a mineralogické zloženie.

## Externé odkazy

Járacimrman
Kategória:Planétky 7751 – 8000
Kategória:Astronomické objekty objavené v roku 1966
4409 Kissling

**4409 Kissling** je planétka s priemerom približne 44 km, ktorú objavil A. C. Gilmore, P. M. Kilmartin 30. júna 1989.

## Externé odkazy

Kategória:Planétky 4251 – 4500
Kategória:Astronomické objekty objavené v roku 1989
3001 Michelangelo

**3001 Michelangelo** je planétka s priemerom približne 44 km, ktorú objavil Edward L. G. Bowell 24. januára 1982.

## Iné projekty

## Externé odkazy

Kategória:Planétky 3001 – 3250
Kategória:Astronomické objekty objavené v roku 1982
Domenico Fontana

**Domenico Fontana** (* 1543, Melide, Švajčiarsko – † 28. jún 1607, Neapol, Taliansko) bol taliansky architekt, maliar a sochár neskorej renesancie.

Keď sa v r. 1599 budoval podzemný kanál pre odklonenie toku rieky Sarno, boli odhalené staré steny pokryté kresbami a nápismi. Na miesto prišiel architekt Fontana, ktorý následne odkryl nové časti stien a ďalšie fresky. Neskôr ich však nechal znovu zasypať a o náleze sa nikto ďalší dlho nezmieňoval. Je zaujímavé, akú významnú indíciu renesančný architekt prehliadol. Jedna z fresiek totiž niesla nápis "decurio Pompeii", teda "mestský úradník Pompejí". 

Zomrel ako 63 ročný v Neapole.

## Galéria

Obrázok:Fontana-obelisk.jpg|Vztyčovanie Obelisku
Obrázok:Lateran-north.jpg|Bazilika sv. Jána Lateránskeho
Obrázok:Piazza di S (77564002). Giovanni in Laterano.jpg|Lateránsky palác (Vľavo vzadu vidno Scala Santa)
Obrázok:Fontana-inschrift.jpg|Fontanova signatúra na podstavci lateránskeho obelisku


## Referencie


## Iné projekty

Kategória:Narodenia v 1543
Kategória:Úmrtia 28. júna
Kategória:Úmrtia v 1607
Kategória:Talianski architekti
Kategória:Talianski maliari
Kategória:Talianski sochári
Kategória:Renesanční architekti
Kategória:Renesanční maliari
Kategória:Renesanční sochári
Kategória:Osobnosti z Neapola
2138 Swissair

**2138 Swissair** je planétka s priemerom približne 15 km, ktorú objavil Paul Wild 17. apríla 1968.

## Externé odkazy

Kategória:Planétky 2001 – 2250
Kategória:Astronomické objekty objavené v roku 1968
4349 Tibúrcio

**4349 Tibúrcio** je planétka v hlavnom páse planétok, ktorú objavil Werner Landgraf 5. júna 1989. 

## Externé odkazy

Kategória:Planétky 4251 – 4500
Kategória:Astronomické objekty objavené v roku 1989
Prolaktín

náhľad|Prolaktín

**Prolaktín** (luteomammotropný hormón, PRL) je hormón produkovaný v pars distalis adenohypofýzy typom chromofilných buniek - tzv. *laktotropnými* alebo *luteotropnými bunkami* (LTH - bunky, mammotropné bunky). Je to fylogeneticky veľmi starý hormón stavovcov, ktorý má široké spektrum rôznych účinkov.

Účinky prolaktínu:
* Vyvoláva sekréciu materského mlieka (ktorá bola predtým pripravená zvýšenou hladinou estrogénov) a spolu s ďalšími hormónmi sa podieľa na jej udržiavaní
* Stimuluje množenie buniek prsnej žľazy
* Určitá jeho hladina je u ženy nevyhnutná na tvorbu hormónov vo vaječníkoch, zvýšená hladina ale ich tvorbu utlmuje
* Ovplyvňuje materské správanie ženy po pôrode
* Ovplyvňuje homeostázu tekutín a elektrolytov
* Ovplyvňuje metabolizmus vápnika a glukózy
* Ovplyvňuje štiepenie tukov (lipolýzu) v organizme

Kategória:Hormóny
Kategória:Dojčenie
Projekt Croquet

náhľad|Logo
**Projekt Croquet** je webový operačný systém na vytváranie trojrozmerných aplikácií s funkciami pre viacerých používateľov, ktoré bežia súčasne na akomkoľvek zariadení.

Croquet možno použiť na komunikáciu, online herné prostredia, ako sú online hry na hranie s veľkým počtom hráčov (MMORPG), 3D wiki, prostredia virtuálneho učenia a riešenia problémov, súkromne spravované alebo prepojené virtuálne prostredia pre viacerých používateľov a pokročilejšie funkcie, ako napr. škálovateľná kolaboratívna vizualizácia dát, zdieľanie zdrojov a synchrónne výpočty medzi viacerými používateľmi.

Ako taký, definuje Croquet softvér a jeho základná architektúra rámec pre poskytovanie škálovatelného, perzistetného a rozšíritelného rozhrania pre sieťovo poskytované prostriedky.

## Externé odkazy
* Projekt Croquet
* Croquet Road Map 
* Julian Lombardov Croquet Blog

Kategória:Groupware
Kategória:Informačno-technologický manažment
Kategória:Softvér pod licenciou MIT
Štefan Mišovic

**Štefan Mišovic** (* 19. december 1921, Tisovec – † 30. apríl 2008, Martin) bol slovenský herec. Začínal v žilinskom Krajovom divadle, od roku 1951 pôsobil v martinskom Divadle SNP, kde sa zaradil medzi najvýznamnejších hercov. Jeho doménou bolo realistické zobrazovanie robustných typov s negatívnymi črtami. V roku 1984 odišiel do dôchodku, naďalej však účinkoval v divadle. Jeho poslednou postavou bol major Friedli v Dürrenmanttovej hre Meteor (2003). Uplatnil sa aj vo filme.

## Filmografia
* 1954 – Drevená dedina
* 1957 – Zemianska česť
* 1958 – Šťastie príde v nedeľu (staršina)
* 1975 – Vojaci slobody
* 1976 – Do posledného dychu (Klempa)
* 1978 – Krutá ľúbosť (Kristkin otec)
* 1970 – Rysavá jalovica
* 1978 – Zlaté časy
* 1981 – Noční jazdci
* 1983 – Tisícročná včela
* 1985 – Skalpel prosím
* 1989 – Sedím na konári a je mi dobre
* 

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Osobnosti z Tisovca
Kniha Mormónova

**Kniha Mormónova** (iné názvy: **Kniha Mormon**, **Kniha Mormonova**) je pre prívržencov Cirkvi Ježiša Krista Svätých neskorších dní ďalším svedectvom o Ježišovi Kristovi, ktorá spoločne s Bibliou svedčí o Jeho úlohe Spasiteľa. 

Učenie vychádza zo Smithovho údajného nálezu zlatých dosiek popísaných egyptskými hieroglyfmi. So svojim spoločníkom Oliverom Cowderym Smith tieto zlaté dosky prekladal tak, že ich čítal pomocou zázračných kameňov, takže pod egyptskými hieroglyfmi videl písmo v angličtine. Jeho spoločník za závesom zapisoval to, čo mu Joseph Smith diktoval. Po skončení prekladu údajne anjel zlaté dosky odniesol do neba. Tento preklad tvorí základnú knihu mormonizmu, takzvanú knihu Mormon.

Kniha sa stala úspešnou pravdepodobne aj vďaka tomu, že Smith v nej dával čitateľom pocit dôležitosti Ameriky. Podľa knihy Mormon sú Indiáni potomkami izraelských kmeňov, Kristus sa zjavil v Amerike, staroegyptské spisy spomínajú Ameriku, všetko dôležité v histórii náboženstva sa odohralo v Amerike a podobne.

Kniha Mormon si získala podporu aj iných národov, ako sú Švajčiari, Angličania, ktorí prispeli k rastu prenasledovanej Cirkvi v 19. storočí.

## vonkajšie odkazy
*Kniha Mormónova PDF
*Kniha Mormónova | LDS.org

Kategória:Mormonizmus
Samuel Roth (prírodovedec)

**Samuel Roth**, (* 18. december 1851, Vrbov – † 17. november 1889, Levoča), bol slovenský prírodovedec a pedagóg, zakladateľ slovenskej speleoarcheológie.

## Život
Jeho otec bol Samuel Roth a matka Anna Mária rod. Kleinová. Bol synom maloroľníka. Po dokončení gymnaziálnych štúdií v Kežmarku študoval prírodné vedy na univerzite v Pešti, kde v roku 1874 promoval ako doktor prírodných vied. Vrátil sa  na Spiš a v Levoči sa stal profesorom  a neskôr riaditeľom levočského gymnázia. 

Zaoberal sa geológiou, glaciológiou, limnológiou a speleológiou. Robil geologické výskumy v okolí Dobšinej. Významné sú jeho literárne práce s glaciológie Tatier a popisy 26 jaskýň, ktoré sám preskúmal, zmapoval a prebádal aj z archeologického a paleontologického hľadiska. Roku 1874 v jaskyni ''Aksamitka'' spolu s Matyasom Badanyim našiel prvé paleolitické nálezy (kostený hrot a 2 kamenné čepele) na Spiši a v Karpatskej kotline vôbec. Dôkladne preskúmal jaskyňu pri obci Poráč susednú  menšiu jaskyňu Chyža, kde našiel kosti medveďa jaskynného (Ursus spelaeus), najmä zuby, stavce, články prstov, úlomky holenných kostí, rebrá i čeľuste. Predpokladal, že jaskyne boli osídlené ľuďmi v období neolitu.  Neorientoval sa však len na Spiš. Preskúmal v lete 1879 štyri dávno známe jaskyne v chotároch abovských obcí Veľká Lodina a Ružín.  Sprevádzal ho sliezsky prírodovedec Karl Kolbenheyer (18411901), ktorý tieto jaskyne zameral. Vo Veľkej Ružínskej jaskyni  našiel  kosti rozličných živočíchov, ale aj kultúrne vrstvy s črepmi keramiky. Publikované výskumy napadol významný maďarský geológ Lajos Lóczy (18491917). Uhorská geologická spoločnosť po návšteve vyslaných odborníkov vyvrátila Rothove tvrdenia, ale neskoršie výskumy ich potvrdili.

V roku 1880 Uhorský karpatský spolok ho poveril preskúmať Lipovskú jaskyňu v pohorí Branisko a Ľadovú jaskyňu v Dreveníku pri Spišskom Podhradí. Skúmal priepasť Jatky na Geravách pri Hrabušiciach a iné jaskyne v oblasti Tatier a Pienin. V Belianskych Tatrách to boli Alabastrová jaskyňa, Ľadový sklep, Muránska jaskyňa a Zbojnícka jaskyňa. Robil v nich vykopávky a mnohé iné vedecké merania.  Nesúhlasil s  archeológom Ferencom Pulszkym (18141897), ktorý tvrdil, že jaskyne boli osídlené až v neolite. Zastával názor, že to bolo už v paleolite. Neskoršie výskumy mu dali za pravdu.

Od roku 1884 bol úradujúcim podpredsedom Uhorského karpatského spolku. 

## Referencie


## Externé odkazy
* Záznam o narodení a krste v matrike záznam číslo 17 - farnosť Vrbov; pokrstený ako Sámuel Lajos Roth

Kategória:Slovenskí archeológovia
Kategória:Slovenskí prírodovedci
Kategória:Slovenskí pedagógovia
Kategória:Osobnosti z Vrbova
Kategória:Osobnosti Tatier
Tyreotropín

thumb|Regulačný systém thyroidných hormónov
**Tyreotropín** (tyreotropný hormón, TSH) je hormón produkovaný v pars distalis adenohypofýzy typom chromofilných (bazofilných) buniek - tzv. tyreotropnými bunkami.

Vyvoláva rast a delenie buniek štítnej žľazy, zvyšuje ich metabolizmus a stimuluje tvorbu a sekréciu hormónov štítnej žľazy. Pôsobí na všetky fázy metabolizmu jódu v štítnej žľaze.

## Referenčný interval
Thyreotropín TSH, normálne hodnoty: 0,37-5,0 (U/l)

## Reference


## Pozri aj
* Endokrinná sústava

## Externé odkazy

* Hormóny štítnej žľazy 
* Hormóny štítnej žľazy 
* TSH thyreotropín

Kategória:Hormóny
Folikulostimulačný hormón

thumb|right|folitropín**Folikulostimulačný hormón** (folitropín, FSH) je hormón produkovaný bazofilnými, tzv.gonadotropnými bunkami pars distalis adenohypofýzy. Chemicky ide o glykoproteín. Patrí spolu s luteinizačným hormónom do skupiny tzv. ***gonadotropínov*** – hormónov ovplyvňujúcich pohlavné žľazy.

U žien pôsobí na rast a zrenie folikulov vaječníka, pričom folikuly pod jeho vplyvom produkujú hormóny estrogény. Táto funkcia prebieha v spolupráci s luteinizačným hormónom. 
U mužov stimuluje počas vývoja rast semenotvorných kanálikov semenníka, po puberte delenie pohlavných buniek (spermiocytogenézu) v týchto kanálikoch. Cieľovými bunkami pre FSH sú Sertoliho bunky semenníkov, ktoré potom do kanálikov produkujú väzobný proteín pre androgény.

Kategória:Hormóny
Kortikotropín

**Kortikotropín** (iné názvy: **adrenokortikotropný hormón**, **adrenokortikotropín**, **ACTH**) je hormón produkovaný v pars distalis adenohypofýzy typom chromofilných (bazofilných) buniek - tzv. kortikotropnými bunkami. Z biochemického hľadiska nemusí byť kompletnou molekulou, na vyvolanie účinku stačí i reťazec menšieho počtu aminokyselín.

Jeho hlavným efektom je stimulácia rastu kôry nadobličiek a prostredníctvom nich tvorba a produkcia glukokortikoidov, najmä kortizolu. Zúčastňuje sa i tvorby mineralokortikoidu aldosterónu stimuláciou tvorby jeho prekurzorov. Účinkuje i na melanocyty v zmysle zvýšenej produkcie kožného pigmentu melanínu. Stimuluje odbúravanie tukov - lipolýzu.

## Referencie

Kategória:Peptidické hormóny
Adiuretín

**Adiuretín**, **antidiuretický hormón**, **antidiuretín** alebo **vazopresín** (skr. **ADH**) je hormón produkovaný v jadrách hypotalamu (*nucleus supraopticus* a *nucleus paraventricularis*), odkiaľ je transportovaný (naviazaný na transportný proteín neurofyzín) výbežkami tzv. neuroendokrinných nervových buniek do neurohypofýzy a až v nej vylučovaný do krvného obehu. Chemicky ide o peptid zložený z deviatich aminokyselín:

: Cys-Tyr-Phe-Gln-Asn-Cys-Pro-Arg-Glc-NH<sub>2</sub>

Cysteíny sú spojené disulfidovou väzbou. C-koniec nonapeptidu je amidovaný, poslednou aminokyselinou v sekvencii je glycínamid.

Vazopresín podmieňuje zvýšené spätné vstrebávanie vody zo zberných kanálikov nefrónov a tak reguluje objem telových tekutín – homeostázu. Vo veľkých dávkach spôsobuje stiahnutie hladkého svalstva tepničiek a následné zvýšenie krvného tlaku (odtiaľ jeho staršie pomenovanie vazopresín) – potrebná dávka však výrazne prevyšuje jeho normálnu hladinu, preto sa zrejme priamo na regulácií krvného tlaku nepodieľa. Podnetom na jeho vylučovanie je zvýšená osmolarita a/alebo znížený objem krvi.

Pri poruche jeho tvorby vzniká ochorenie známe pod menom diabetes insipidus (močová úplavica).

## Referencie

## Pozri aj
* Arginínvazopresín
* Lyzínvazopresín
* Vazopresínový receptor
* Dezmopresín
* Terlipresín
* Ornipresín

Kategória:Peptidické hormóny
Melanotropín

**Melanotropín** (melanocyty stimulujúci hormón, MSH) je hormón, tvoriaci sa v pars intermedia hypofýzy, ktorá je u človeka zakrpatená. Tvoria ho bazofilné, tzv. *melanotropné bunky*. Chemicky ide o polypeptid, ktorý má dve formy: alfa a beta. Má spoločné sekvencie aminokyselín s kortikotropínom, čo ukazuje na ich spoločného prekurzora – tzv. proopiomelanokortín.

U obojživelníkov spôsobuje rozptyľovanie zrniek melanínu v pigmentových bunkách kože a jej následné tmavnutie. U človeka tento priamy účinok nemá. Jeho funkcie nie sú zatiaľ u človeka dostatočne známe – zrejme sa podieľa na regulácií pigmentácie kože v prípade nedostatku hormónov kôry nadobličiek.

## Zdroje
* Millington GW (2006). "Proopiomelanocortin (POMC): the cutaneous roles of its melanocortin products and receptors". Clin. Exp. Dermatol. 31 (3): 407 – 12.
* Millington GW (2007). "The role of proopiomelanocortin (POMC) neurones in feeding behaviour". Nutr Metab (Lond) 4: 18.

Kategória:Hormóny
Oxytocín

náhľad|Oxytocín

**Oxytocín** je hormón produkovaný v jadrách hypotalamu (*nucleus supraopticus* a *nucleus paraventricularis*), odkiaľ je transportovaný (naviazaný na transportný proteín neurofyzín) výbežkami tzv. neuroendokrinných nervových buniek do neurohypofýzy a až tu vylučovaný do krvného obehu. Chemicky ide o peptid.

Spôsobuje sťahy hladkého svalstva maternice pri pôrode a pravdepodobne i pri pohlavnom dráždení, kedy sťahy svalstva urýchľujú transport spermií do vajcovodov. Ďalej spôsobuje sťahy myoepitelových buniek mliečnej žľazy a tým vypudzovanie mlieka pri kojení.

Podnety k sekrécii oxytocínu sú nervovo-reflexného charakteru: rozširovanie pôrodných ciest pri pôrode, rozšírenie a podráždenie vonkajšieho genitálu a pošvy pri súloži, podráždenie prsných bradaviek pri kojení.

## Iné projekty

Kategória:Hormóny
Kategória:Dojčenie
Jurij Gorbačov

**Jurij Gorbačov** (* 29. december 1948, Uglovka, Rusko) je ruský maliar a sochár. Je synovcom bývalého sovietskeho prezidenta Michaila Gorbačova.

Od roku 1991 žije v USA a tvorí vo svojom štúdiu na Manhattane v New Yorku. Hovoria mu „ruský Rousseau“.

Vystavoval po celom svete, v októbri 1997 aj vo Východoslovenskej galérii v Košiciach.

## Niektorí známi zberatelia diel Jurija Gorbačova
* Michail Gorbačov, bývalý prezident ZSSR
* Eduard Ševardnadze, bývalý prezident Gruzínska
* Joseph Estrada, bývalý prezident Filipín
* Galyani Vadhana, thajská princezná
* James Jeffords, americký senátor
* Michail Baryšnikov, ruský tanečník a herec
* Marcello Mastroianni, taliansky]filmový herec
* William Saroyan, arménsky autor žijúci 

## Externé odkazy
* Galleria Silecchia
* Russian Store 

Kategória:Ruskí maliari
Kategória:Ruskí sochári
Hypoplázia a aplázia hypofýzy

**Hypoplázia a aplázia hypofýzy** patria do skupiny vrodených chýb podmozgovej žľazy. *Hypoplázia* je nedostatočné, neúplné vytvorenie hypofýzy počas vnútromaternicového vývoja jedinca; *aplázia* je úplné nevyvinutie tejto žľazy s vnútornou sekréciou. Pojmom aplázia sa môže v užšom slova zmysle označovať i úplné chýbanie niektorého z typov buniek hypofýzy. V literatúre je popisovaná i izolovaná aplázia predného laloka - adehohypofýzy.

Oba typy sú zriedkavé a väčšinou sprevádzajú ťažké formy vrodených chýb (malformácií) mozgu, akými sú kyklopia a anencefália. Súčasne vznikajú poruchy vývoja endokrinných žliaz, ktoré sú riadené práve hypofýzou. Aplázia hypofýzy je takmer vždy smrteľná veľmi krátko po narodení, zväčša v dôsledku ťažkého vrodeného poškodenia mozgu a často i ostatných orgánov. Pri hypoplázii sa v dôsledku nedostatočnej tvorby hormónov hypofýzy klinicky prejavia rôzne ťažké stupne panhypopituitarizmu.

## Referencie

Kategória:Choroby žliaz s vnútornou sekréciou
Osborne 1

thumb|right|Otvorený počítač Osborne 1.

**Osborne 1** bol prvý komerčne dostupný prenosný mikropočítač "všetko-v-jednom", ktorý sa začal predávať v apríli 1981 firmou Osborne Computer Corporation. Vážil 12 kg, stál US$1795 a používal vtedy populárny operačný systém CP/M. Jeho zásadné nedostatky boli: maličká 5-palcová (13 cm) obrazovka a jednostranné diskety s jednoduchou hustotou zápisu, ktoré nemohli uchovávať dostatočné množstvo údajov na praktické obchodné aplikácie. Jeho konštrukcia zaostávala za prototypom Xerox NoteTaker vyvinutým v Xerox PARC v roku 1976.

Okrem toho, že to bol prvý dostupný prenosný počítač, Osborne 1 bol tiež prvý počítač s „pribaleným“ softvérom - textový procesor WordStar, tabuľkový kalkulátor SuperCalc, databázový program dBase II a programovacie jazyky CBASIC + MBASIC mali predajnú cenu viac než $2000. Obsahoval dve 5¼-palcové disketové mechaniky, a 4&nbsp;MHz procesor Z80, 65 kilobajtov RAM, sklápaciu klávesnicu, ktorá slúžila aj ako veko počítača, a monochromatickú 5-palcovú CRT obrazovku s 24 riadkami a 52 znakmi. Osborne 1 mal paralelný port na tlačiareň a sériový port, na ktorý sa mohol pripojiť vonkajší modem alebo sériová tlačiareň. 

Na svojom vrchole Osborne Computer Corporation dodávala 10000 počítačov Osborne 1 mesačne. Počítač bol široko napodobňovaný, keď niekoľko ďalších firiem začalo ponúkať lacné prenosné počítače s pribaleným softvérom. V porovnaní s menšími a ľahšími notebookmi, ktoré sa vyrábali neskôr, **Osborne 1** sa dá presnejšie opísať ako „batožinový“ alebo „prepraviteľný“ počítač. Popularitu Osbornu prekonal podobný Kaypro II, ktorý mal praktickejšiu 9-palcovú (23 cm) CRT obrazovku, ktorá mohla zobraziť štandardných 80 znakov na 24 riadkoch, ako aj diskety s dvojitou hustotou, ktoré mohli uchovávať dvakrát toľko údajov.

Osborne Computer Corporation nebola schopná efektívne odpovedať na Kaypro, až kým neprišiel koniec 8-bitových počítačov založených na CP/M. Neskôr prerazil Compaq s prenosným počítačom (Compaq Portable) s 9-palcovou CRT obrazovkou, ktorý bol softvérovo kompatibilný s IBM PC (Compaq bol prvý IBM PC klon). 

## Externý odkaz
* Osborne 1 na oldcomputers.net

Kategória:Mikropočítače
Bridžové vyhodnocovacie tabuľky

V bridži sa vyskytuje niekoľko druhov hodnotenia. Základným hodnotením sú totálne body. Tieto sa v turnaji podľa dopredu stanoveného spôsobu prevedú na Impy, MP, VP alebo BAM.

## Výpočet totálnych bodov

### Splnené záväzky

### Nesplnené záväzky

## Prevod rozdielu totálnych bodov na Impy

## Prevodová tabuľka IMP na VP 6-20 rozdaní podľa WBF

## Prevodová tabuľka IMP na VP 24-48 rozdaní podľa WBF

## Impovacia tabuľka

## Tabuľka pre výpočet Majstrovských bodov

*Riadok pre dva stoly je len pre súťaž družstiev.*

Kompletná tabuľka je na adrese Tabuľka MB.

## Externé odkazy
* Prevod Imp na VP

Kategória:Bridž
Stacie Orricová

**Stacie Joy Orricová** (* 3. marec 1986, Seattle, Washington, USA) je americká speváčka, skladateľka a príležitostná herečka.  

Debutovala albumom *Genuine* (2000), keď mala 14 rokov. K jej hitom patria piesne ako *(There 's Gotta Be) More to Life*, alebo *Stuck*.

## Albumy
### Genuine
* 2000: *Don't Look At Me* 
* 2000: *Genuine* 
* 2000: *Everything* 
* 2000: *Without Love* 
* 2001: *With A Little Faith* 
* 2001: *Stay True*

### Stacie Orrico
* 2003: *Stuck* 
* 2003: *(There's Gotta Be) More to Life* 
* 2004: *I Promise* 
* 2004: *I Could Be The One* 
* 2004: *Instead* 
* 2005: *Security* 
* 2005: *Strong Enough*  

### Beautiful Awakening
* 2006: *Im Not Missing You*
* 2006: *So Simple*

## Referencie


## Externé odkazy
*Oficiálna stránka

## Zdroj

Kategória:Popové speváčky USA
Kategória:R&B speváčky USA
Kategória:Speváci-skladatelia USA
Kategória:Skladatelia modernej hudby USA
Kategória:Textári piesní USA
Kategória:Televízne herečky USA
Kategória:Umelci bieleho soulu
Kategória:Osobnosti USA talianskeho pôvodu
Kategória:Osobnosti zo Seattlu
Goran Bregović

**Goran Bregović** (* 22. marec 1950, Sarajevo, Bosna a Hercegovina) je jeden z najuznávanejších súčasných balkánskych skladateľov.

Svoju kariéru začal ako 16-ročný spevom v amatérskej sarajevskej skupine *Beštije*. Roku 1974 patril k zakladateľom úspešnej rockovej skupiny Bijelo Dugme (Biely gombík). 

Medzinárodne známy sa stal komponovaním filmovej hudby, najmä pre filmy Emira Kusturicu.

## Iné projekty

## Externé odkazy
* Oficiálna stránka

Kategória:Bosnianski hudobní skladatelia
Kategória:Osobnosti zo Sarajeva
Krásnohorská jaskyňa

**Krásnohorská jaskyňa** je výverová fluviokrasová jaskyňa. Objavili ju rožňavskí jaskyniari v roku 1964 po znížení hladiny vody vyvieračky Buzg. Známa dĺžka jaskyne je . Prehliadková trasa vedie ku Kvapľu rožňavských jaskyniarov, ktorý s výškou takmer  patrí medzi najväčšie kvaple sveta. Trasa má dlžku  a tou istou cestou sa návštevníci z jaskyne aj vracajú. Pred vstupom je potrebné obliecť sa do jaskyniarskeho výstroja. Cieľom turistického sprístupnenia je ukázať jaskyňu v prírodnom stave, preto je prehliadková trasa budovaná veľmi ľahkým spôsobom, bez zásahu do morfológie jaskyne. O to je náročnejšia. Zvládajú ju však aj deti od 6 rokov. Riečisko je sprístupnené drevenými lavičkami, jazerá sa prekonávajú pomocou lanových premostení. Jaskyňa nie je osvetlená. Jej návšteva sa podobá viac na speleologickú akciu, ako na vstup do sprístupnenej jaskyne. Je otvorená celoročne okrem marca.

Krásnohorská jaskyňa je národná prírodná pamiatka, ktorá sa nachádza v katastrálnom území  obce Krásnohorská Dlhá Lúka v okrese Rožňava v Košickom kraji. Ochrana územia bola vyhlásená v roku 1972 a novelizovaná v roku 2007. Rozloha ochranného pásma je 195,63 ha.

## Iné projekty

## Externé odkazy
* Krásnohorská jaskyňa 
* 
* Chránené územia, Štátna ochrana prírody Slovenskej republiky

Kategória:Jaskyne na Slovensku
Kategória:Silická planina
Kategória:Národné prírodné pamiatky v Košickom kraji
Kategória:Chránené územia v okrese Rožňava
Kategória:Chránené územia Národného parku Slovenský kras
Kategória:Lokality Svetového dedičstva na Slovensku
Antrachinón

**Antrachinón** je aromatická organická zlúčenina, ktorá je derivátom antracénu. Patrí medzi chinóny. Je žltá alebo sivozelená kryštalická látka nerozpustná vo vode, v alkohole a éteri. Za bežných podmienok je to stabilná látka.

## Príprava
Antrachinón sa dá vyrobiť rôznymi cestami:
*katalytickou oxidáciou antracénu kyselinou dusičnou, chrómovou zmesou alebo vzduchom pri 300°C v prítomnosti katalyzátora oxidu vanadičného 
*Friedelovou-Craftsovou reakciou z ftalanhydridu a benzénu
*Diels-Alderovou reakciou z naftachinónu a 1,3-diénu

## Využitie
Používa sa na prípravu rôznych derivátov. Mnohé jeho deriváty patria medzi tzv. antrachinónové farbivá. Viaceré deriváty antrachinónu sú rastlinné farbivá, početné deriváty sú zastúpené v rastlinách ako aglykón antrachinónových glykozidov. Nachádzajú sa v aloe, hubách, plesniach a u hmyzu.

Antrachinón sa využíva pri výrobe diénov, ako napríklad alirazínu. Taktiež sa používa ako katalyzátor v papierovom a v drevospracujúcom priemysle. Používa sa aj ako vtáči repelent v hniezdach.

## Referencie

Kategória:Ketóny
Kategória:Aromatické zlúčeniny
Cysty hypofýzy

**Cysty hypofýzy** sú zväčša pozostatok jej vnútromaternicového vývoja. Často sú náhodný nález pri zobrazovacom vyšetrení mozgu z inej príčiny. Ak sú malé, nespôsobujú nijaké ťažkosti. Sú pozostatok *[[hypofýza|Rathkeho puzdra]]* (výchlipky) a vyskytujú sa v *pars intermedia* hypofýzy.

Zriedkavá forma cystického postihnutia hypofýzy je pretrvávanie kraniofaryngeálneho vývodu a jeho cystická premena – takisto ide o poruchu vývoja hypofýzy. Častejšie sa stretávame s miernou formou tejto abnormality a to pretrvávaním „hniezd“ buniek tohto vývodu – tzv.*Erdheimove hniezda*. Tieto hniezda sa považujú za miesto vzniku kraniofaryngeómu.

Kategória:Choroby žliaz s vnútornou sekréciou
EINECS číslo

**EINECS číslo** (z angl. **European Inventory of Existing Chemical Substances**) je registračné číslo pre každú chemickú látku komerčne dostupnú v Európskej Únii medzi 1. januárom 1971 až 18. septembrom 1981. Zoznam bol vytvorený počas označovania nebezpečných substancií. EINECS číslo musí byť uvedené na obale.

Od 19. septembra 1981 zoznam látok bol nahradený **European List of Notified Chemical Substances** (**ELINCS**). Všetky „nové“ substancie nachádzajúce sa na európskom trhnu sú označené ELINCS číslom. ELINCS číslo sa taktiež nachádza na obale.

Termín **[[EC číslo]]** je dnes preferovaný oproti starému označeniu „EINECS/ELINCS číslo“, ale nevťahuje sa pre Enzyme Commission EC čísla.

V systéme EINECS sa nachádza 100 196 rozličných látok.

## Formát
EINECS číslo je sedemmiestne digitálne číslo vo formáte 2XX-XXX-X alebo 3XX-XXX-X, začínajúce číslom 200-001-8.

ELINCS číslo je sedemmiestne digitálne číslo vo formáte 4XX-XXX-X, začínajúce číslom 400-010-9.

The EINECS/ELINCS/EC Číslo môže byť vo všeobecnosti zapísané v takejto forme:
   NNN-NNN-R
   123-456-0
Kde *R* prezentuje digitálny kód a *N* prezentuje základné sekvenčné číslo. Digitálny kód je vytvorený z nasledujúceho radu:
   1N + 2N + 3N + 4N + 5N + 6N        R
   --------------------------- = Q + --
                 11                  11
Kde *Q* reprezentuje číslo ktoré je vyradené.

## Pozri aj

*Registračné číslo CAS
*REACH

## Iné projekty
 

## External odkazy
* EINECS Plus (EINE) 

Kaegória:Chemické databázy
Kategória:Chemické látky
Kategória:Európske právo
Syndróm prázdneho sedla

thumb|Syndróm prázdneho sedla (dodatočne farebne upravené MR mozgu)

**Syndróm prázdneho sedla** alebo **syndróm prázdnej selly** (angl. empty sella syndrome) je vakovité rozšírenie subarachnoideálneho priestoru do tureckého sedla klinovej kosti, ktoré je vyplnené likvorom. Hypofýza je šupkovito sploštená na dne tureckého sedla. 

Príčiny: 
* porucha vývoja *diaphragma sellae* (lat.) - blany z duplikatúry tvrdej pleny, ktorá za normálnych okolností takmer úplne oddeľuje hypofýzu od ostatného obsahu lebečnej dutiny
* regresia (zmenšenie, ústup) nádoru hypofýzy
* zmenšenie hypofýzy po tehotenstve
* poškodenie diaphragma sellae pri chirurgickom zákroku - tzv. ***sekundárny*** alebo ***iatrogénny syndróm prázdneho sedla***

Syndróm väčšinou nemá funkčné následky a často sa diagnostikuje náhodne, pri vyšetrení mozgu z iných príčin.

Hlavnou diagnostickou metódou je magnetická rezonancia (MRI), ktorá zobrazí zväčšené turecké sedlo, vyplnené likvorom. Pri vyšetrení je dôležité posúdiť prípadné zmeny polohy *chiasma opticum* (kríženie zrakovej dráhy), ktorá môže byť stiahnutá nadol k sedlu a môže byť príčinou zrakových porúch. Diferenciálne diagnosticky treba syndróm odlíšiť od suprasellárnej subarachnoideálnej cysty - tá sa zobrazuje ako dobre ohraničená, homogénna lézia, ktorá má rovnakú signálovú intenzitu s likvorom vo všetkých zobrazovacích MR sekvenciách. Ďalej treba vylúčiť epidermoid a kraniofaryngeóm.

Kategória:Choroby žliaz s vnútornou sekréciou
Atrofia hypofýzy

**Atrofia hypofýzy** je stav, pri ktorom v dôsledku pôsobenia vonkajších alebo vnútorných vplyvov dochádza k poškodeniu tkaniva hypofýzy a jeho regresívnym zmenám. Príčinou býva tlak rôznych expanzívnych procesov, najmä nádorov z okolia; poruchy krvného obehu pri chorobných zmenách hypotalamu a infundíbula hypofýzy; ako následok rádioterapie a podobne. Klinicky sa môže prejaviť deficitom niektorého alebo všetkých hormónov hypofýzy.

Kategória:Choroby žliaz s vnútornou sekréciou

Kategória:E23 Hypofunkcia a iné choroby podmozgovej žľazy (hypofýzy)
5145 Pholus

**5145 Pholus** je planétka.

## Iné projekty

## Externé odkazy

Kategória:Planétky 5001 – 5250
Kategória:Astronomické objekty objavené v roku 1992
Nekróza hypofýzy

**Nekróza hypofýzy** je stav, kedy patologické vonkajšie alebo vnútorné vplyvy spôsobia deštrukciu tkaniva hypofýzy. Najčastejšou príčinou sú poruchy krvného obehu (pozri článok o ischémií hypofýzy) a cielená rádioterapia na oblasť tureckého sedla. Výsledkom je zánik produkcie hormónov hypofýzy a panhypopituitarizmus.

Kategória:Choroby žliaz s vnútornou sekréciou
(143649) 2003 QQ47

**(143649) 2003 QQ<sub>47</sub>** je planétka.

## Externé odkazy

* Asteroid 2003 QQ47's Potential Earth Impact in 2014 Ruled Out (anglicky) 
* Asteroid danger in 2014 downplayed (anglicky)
* (143649) 2003 QQ<sub>47</sub> na NEODyS

Kategória:Skupina Apollo
Kategória:Blízkozemské planétky
Kategória:Potenciálne nebezpečné planétky
Kategória:Astronomické objekty objavené v roku 2003
28978 Ixion

**28978 Ixion** je transneptúnsky objekt obiehajúci Slnko v Kuiperovom páse patriaci medzi plutína. Jeho priemer je okolo 800 km, čo z neho robí tretí najväčší objekt medzi plutínami (telesami, ktorých obežná dráha je v rezonancii 2:3 s Neptúnom).

## Iné projekty

## Externé odkazy

Kategória:Planétky 28751 – 29000
Kategória:Transneptúnske objekty
Kategória:Plutína
Kategória:Potenciálne trpasličie planéty
Kategória:Astronomické objekty objavené v roku 2001
Henri Rousseau

**Henri Julien Felix Rousseau** (* 21. máj 1844, Laval, Francúzsko - † 2. september 1910, Paríž) bol francúzsky naivný maliar, pôvodným zamestnaním colník, čo bola zároveň aj jeho prezývka (Le Douanier).

Bol samouk, maľoval ako amatér. V jeho obrazoch sa spája naivná forma podania s prenikavým maliarskym a básnickým videním. Maľoval svoje okolie i vysnívané exotické námety.

Henri Rousseau je považovaný za otca naivných maliarov novšej doby. Je pochovaný na Cimetière de Bagneux v Paríži.

## Galéria

Súbor:Henri Rousseau - Myself- Portrait – Landscape - Google Art Project.jpg|*Ja, portrét, krajina* (1890)
Súbor:Henri Rousseau - La guerre.jpg|*Vojna* (asi 1894)
Súbor:Henri Rousseau 010.jpg|*Spiaca cigánka* (1897)
Súbor:Henri Rousseau - Fight Between a Tiger and a Buffalo.jpg|*Zápas tigra s byvolom* (1891)
Súbor:Henri Rousseau - The Merry Jesters.jpg|*Veselí figliari* (1906)
Súbor:Henri Rousseau 011.jpg|*Zaklínačka hadov* (1907)
Súbor:Henri Rousseau - Il sogno.jpg|*Sen* (1910)
Súbor:Henri Rousseau - Portrait of a Woman (1895).jpg|*Portrét ženy* (1895)
Súbor:Henri Rousseau - The Football Players.jpg|*Hráči futbalu* (1908)
Súbor:Анри Руссо the-muse-inspiring-the-poet-1909.jpg|*Múza inšpirujúca básnika* (M. Laurencinová a G. Apollinaire 1909)


## Iné projekty

## Externé odkazy
* Obrazy Henriho Rousseaua

Kategória:Francúzski maliari
Kategória:Maliari postimpresionizmu
2063 Bacchus

**2063 Bacchus** je planétka s priemerom približne 7 km, ktorú objavil Charles Thomas Kowal 24. apríla 1977.

## Iné projekty

## Externé odkazy

Kategória:Planétky 2001 – 2250
Kategória:Astronomické objekty objavené v roku 1977
15760 Albion

**15760 Albion** je planétka, prvý transneptúnsky objekt, ktorý bol objavený (okrem Pluta a Chárona, ale tie sa ešte v čase objavu tejto planétky neklasifikovali ako transneptúnske telesá). Fonetické čítanie v angličtine posledných troch znakoch jeho názvu ("QB1") dalo vznik názvu celej skupiny jemu podobných telies - Kubewano.

## Referencie

## Iné projekty

## Externé odkazy

Kategória:Planétky 15751 – 16000
Kategória:Transneptúnske objekty
Kategória:Astronomické objekty objavené v roku 1992
20000 Varuna

**20000 Varuna** (predbežné označenie 2000 WR106) je transneptúnsky objekt, jedno z najväčších známych telies za obežnou dráhou Neptúna. Patrí medzi objekty Kuiperovho pásu. Bola objevená 28. novembra 2000 (história predobjavových snímok sa však datuje až do roku 1953) astronómom R. McMillanom (Spacewatch) na observatóriu Kitt Peak v Arizone.

## Iné projekty

## Zdroje

## Externé odkazy

Kategória:Planétky 19751 – 20000
Kategória:Transneptúnske objekty
Kategória:Potenciálne trpasličie planéty
Kategória:Astronomické objekty objavené v roku 2000
1620 Geographos

**1620 Geographos** je planétka s priemerom približne 10 km, ktorú objavil A. G. Wilson, R. Minkowski 14. septembra 1951.

## Iné projekty

## Externé odkazy

Kategória:Planétky 1501 – 1750
Kategória:Astronomické objekty objavené v roku 1951
2004 FH

**2004 FH** je planétka.

## Iné projekty

## Externé odkazy

Kategória:Skupina Aten
Kategória:Blízkozemské planétky
Kategória:Venušu križujúce planétky
Kategória:Astronomické objekty objavené v roku 2004
1862 Apollo

**1862 Apollo** je planétka s priemerom približne 8 km, ktorú objavil K. Reinmuth 24. apríla 1932.

## Iné projekty

## Externé odkazy

Kategória:Planétky 1751 – 2000
Kategória:Astronomické objekty objavené v roku 1932
2685 Masursky

**2685 Masursky** je planétka s priemerom približne 48 km, ktorú objavil Edward L. G. Bowell 3. mája 1981.

## Iné projekty

## Externé odkazy

Kategória:Planétky 2501 – 2750
Masursky
Kategória:Astronomické objekty objavené v roku 1981
1566 Icarus

**1566 Icarus** je planétka s priemerom približne 7 km, ktorú objavil W. Baade 27. júna 1949. Na tejto planétke je pozoruhodná mimoriadne malá vzdialenosť, na akú sa približuje ku Slnku - 28 miliónov kilometrov. V čase najväčšieho priblíženia k Slnku teplota na jej povrchu dosahuje okolo 600 °C. V aféliu, ktoré leží až za obežnou dráhou Marsu, je však jej povrchová teplota pod bodom mrazu.

Je pomenovaná podľa postavy z gréckej mytológie, syna staviteľa Daidala, ktorý zahynul, pretože sa príliš priblížil k Slnku. Planétka obieha Slnko po výstrednej dráhe s periódou 409 dní.

## Iné projekty

## Externé odkazy

Kategória:Planétky 1501 – 1750
Kategória:Skupina Apollo
Kategória:Zem križujúce planétky
Kategória:Astronomické objekty objavené v roku 1949
4183 Cuno

**4183 Cuno** je planétka s priemerom približne 17 km, ktorú objavil C. Hoffmeister 5. júna 1959.

## Iné projekty

## Externé odkazy

Kategória:Planétky 4001 – 4250
Kategória:Astronomické objekty objavené v roku 1959
4486 Mithra

**4486 Mithra** je planétka s priemerom približne 11 km, ktorú objavil Eric Walter Elst, V. Shkodrov 22. septembra 1987. Nazvaná je podľa Indo-Iránskeho boha svetla,

## Iné projekty

## Externé odkazy

Kategória:Planétky 4251 – 4500
Kategória:Astronomické objekty objavené v roku 1987
Ľudovít I. (Bavorsko)

**Ľudovít I.** (* 25. august 1786, Štrasburg, Francúzsko – † 29. február 1868, Nice), kráľ Bavorska v rokoch 1825 – 1848.
Bol synom Maximiliána I. a jeho manželky, Wilhelmíny. V r. 1810 sa oženil s Teréziou Sasko-Hildburghausenskou (1792 – 1854). Z príležitosti ich svadby sa konal prvý Oktoberfest – slávny festival piva.

Ľudovít I. nastúpil na bavorský trón po smrti svojho otca v 1825, a už od prvých dní svojho panovania sa ukázal ako veľký patrón umenia. Na jeho popud, pod vedením Leo von Klenza, uskutočnil prestavbu Mníchova, dajúc mestu novú, klasicistickú tvár.

Za búrlivej jari a v súvislosti s milostným románikom s tanečnicou Lolou Montez Ľudovít I. 20. marca 1848 abdikoval v prospech svojho syna Maximiliána II.

## Deti
# Maximilián II. bavorský kráľ (1811 – 1864) 
# Matilda Karolína  (1813 – 1862) ∞ Ľudovít III., veľkovojvoda hesenský
# Oto I., kráľ Grécky (1815 – 1867)
# Theodolinde Charlotte Luise (1816 – 1817)
# Luitpold, princ vládca Bavorský (* 12. marec 1821 – † 12. december 1912)
# Adelgunda Augusta Šarlota (1823 – 1914) – ∞ arcivojvoda František V. Rakúsko-Modenský 
# Hildegarda Lujza Šarlota (1825 – 1864 – 1844 ∞ arcivojvoda Albrecht Rakúsky 1817 – 1895)
# Alexandra Amália (1826 – 1875) 
# Adalbert Wilhelm (1828 – 1875)

## Pozri aj
* Zoznam vládcov Bavorska

Kategória:Vládcovia Bavorska
Kategória:Osobnosti zo Štrasburgu
Kategória:Panovníci, ktorí abdikovali
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Wittelsbachovci
Kategória:Rytieri Radu svätého Andreja
Kategória:Nositelia rakúskeho Rádu zlatého rúna
Kategória:Nositelia veľkokríža Radu čestnej légie
Kategória:Rytieri veľkokríža Rádu Kristovho
Demetrius Vikelas

**Demetrius Vikelas**, iný prepis *Bikelas* (* 15. február 1835, Ermupoli, Grécko – † 20. júl 1908, Atény) bol grécky obchodník, spisovateľ a prvý predseda Medzinárodného olympijského výboru (MOV) v rokoch 1894 až 1896.

Demetrius Vikelas sa narodil v meste Ermoupoli na gréckom ostrove Syros. Ako dieťa bol často chorý a následkom toho sa mu nedostalo dobrého vzdelania. Ako sedemnásťročný odišiel do Londýna pracovať pre svojho strýka, pôvodne ako účtovník, neskôr ako jeho spoločník. V Londýne sa zoznámil a spriatelil s Charilaosom Trikoupisom, neskorším predsedom vlády Grécka.

Demetrius Vikelas zastupoval Celogrécky gymnastický klub na kongrese zvolanom de Coubertinom do Paríža v roku 1894, pri ktorom bolo založené moderné olympijské hnutie.

Pôvodná Coubertinova myšlienka bola zorganizovať prvé olympijské hry v roku 1900 v Paríži, ale Demetrius ho presvedčil, rovnako ako aj novosformovaný Medzinárodný olympijský výbor, aby sa Hry konali v Aténach. Keďže pravidlá MOV v tom čase vyžadovali, aby bol predseda MOV z hostiteľskej krajiny Hier, Demetrius Vikelas sa stal prvým predsedom MOV.

Po prvej, úspešnej Olympiáde Demetrius prestal pracovať pre MOV a venoval sa literatúre a obchodu. Jeho literárne dielo znamenalo medzník vo vývoji novogréckej prózy a bolo začiatkom rozvoja novogréckej poviedky.

Zomrel v Aténach vo veku 73 rokov.

## Referencie


## Externé odkazy
*Biografia na olympic.org

Kategória:Grécki spisovatelia
Kategória:Grécki podnikatelia
Kategória:Grécki športoví funkcionári
Kategória:Predsedovia Medzinárodného olympijského výboru
Kategória:Osobnosti na gréckych poštových známkach
Pierre de Coubertin

**Pierre de Coubertin** (* 1. január 1863, Paríž, Francúzske kráľovstvo – † 2. september 1937, Ženeva, Švajčiarsko), pôvodným menom **Pierre de Frédy**, bol francúzsky pedagóg a historik, zakladateľ moderných Olympijských hier.

## Životopis
Narodil sa v Paríži v aristokratickej rodine ako štvrté dieťa Charles Louisa de Frédy a Agathy-Gabrielle de Mirville de Coubertin. Inšpirovaný návštevami stredných a vysokých škôl vo Spojenom kráľovstve a USA sa rozhodol zlepšiť vzdelávanie vo Francúzsku. Domnieval sa, že súčasťou zlepšení by mala byť športová (telesná) výchova, ktorú považoval za dôležitú pre osobný vývoj mladých ľudí.

Rastúci medzinárodný záujem o staroveké Olympijské hry, podporovaný archeologickými nálezmi v Olympii v tom čase, ho primäl k vytvoreniu plánu na oživenie Olympijských hier. Prvý raz s návrhom vystúpil 25. novembra 1892 na jubilejnom zasadaní Únie francúzskych spoločností atletických športov v amfiteátri parížskej Sorbonny, ale bez ohlasu.

Aby svoj plán spopularizoval, zorganizoval 23. júna 1894 medzinárodný kongres v Sorbonne. Na tomto kongrese navrhol zaviesť Olympijské hry. Kongres viedol k vytvoreniu Medzinárodného olympijského výboru (MOV) a de Coubertin sa stal jeho generálnym tajomníkom. MOV rozhodol, že prvé Olympijské hry sa budú konať v Aténach v Grécku a následne každé štyri roky. Prvá Olympiáda sa ukázala byť úspešnou a po jej skončení a odstúpení prvého predsedu MOV, Demetriusa Vikelasa, sa de Coubertin stal predsedom organizácie, ktorú založil.

Napriek počiatočnému úspechu, následné hry v roku 1900 v Paríži a 1904 v St. Louis v USA boli zatienené medzinárodnými výstavami konanými v tom čase a dostalo sa im len málo pozornosti médií.

Tento trend sa podarilo zvrátiť štvrtými Hrami konanými v roku 1908 a Olympijské hry sa stali najdôležitejšou športovou udalosťou. De Coubertin vytvoril pre Hry v roku 1912 nový šport - moderný päťboj a neskôr odstúpil z vedenia MOV po ďalších Hrách konaných v Paríži v roku 1924. Tretím predsedom MOV sa stal Belgičan Henri de Baillet-Latour.

De Coubertin ostal čestným predsedom MOV až do svojej smrti v roku 1937 v Ženeve. Je pochovaný v Lausanne (ktoré je sídlom MOV), no jeho srdce bolo pochované v pamätníku v blízkosti starogréckej Olympie.

## Referencie

## Pozri aj
* Gymnázium Pierra de Coubertina

## Iné projekty

## Externé odkazy
* Discours de Pierre de Coubertin à la Sorbonne, annonçant la rénovation des jeux olympiques - Version audio  
* Le vrai Pierre de Coubertin 
* Tissier et Coubertin 

Kategória:Francúzski pedagógovia
Kategória:Francúzski historici
Kategória:Francúzski športoví funkcionári
Kategória:Predsedovia Medzinárodného olympijského výboru
Kategória:Osobnosti na argentínskych poštových známkach
Kategória:Osobnosti na gréckych poštových známkach
Kategória:Osobnosti na nemeckých poštových známkach
Kategória:Osobnosti na rumunských poštových známkach
Kategória:Osobnosti na talianskych poštových známkach
Kategória:Osobnosti z Paríža
Kategória:Nositelia Radu Františka Jozefa
Kategória:Nositelia Radu bielej ruže
Henri de Baillet-Latour

Gróf **Henri de Baillet-Latour** (* 1. marec 1876, Brusel, Belgicko – † 6. január 1942, Brusel) bol belgický šľachtic a tretí predseda Medzinárodného olympijského výboru (MOV).

Henri de Baillet-Latour sa stal členom MOV v roku 1903] a neskôr tiež spoluzakladal Belgický olympijský výbor. Spoluorganizoval Letnú Olympiádu v roku 1920, ktorá sa konala v Antverpách. Antverpám bola organizácia hier pridelená len v roku 1919, ale napriek krátkemu času na prípravu a skutočnosti, že Belgicko bolo vo vojnovom konflikte (prvá svetová vojna), Hry boli úspešné.

Po rezignácii Pierra de Coubertina na funkciu predsedu MOV bol Henri de Baillet-Latour zvolený za jeho nástupcu. Viedol MOV až do svojej smrti v roku 1942. Vo funkcii predsedu MOV ho nahradil Sigfrid Edström.

## Literatúra
* Hans Joachim Teichler: *Anstoß nahmen sie nicht. Die IOC-Präsidenten und das Dritte Reich.* In: *FAZ.* 10. marec 1999

## Iné projekty

Kategória:Predsedovia Medzinárodného olympijského výboru
Kategória:Belgickí šľachtici
Kategória:Belgickí športoví funkcionári
Kategória:Osobnosti z Bruselu
6489 Golevka

**6489 Golevka** je planétka.

## Iné projekty

## Externé odkazy

Kategória:Planétky 6251 – 6500
Kategória:Astronomické objekty objavené v roku 1991
(53319) 1999 JM8

**(53319) 1999 JM<sub>8</sub>** je planétka.

## Iné projekty

## Externé odkazy

Kategória:Planétky 53251 – 53500
Kategória:Astronomické objekty objavené v roku 1999
Justus Möser

**Justus Möser** (* 14. december 1720, Osnabrück, Nemecko – † 8. január 1794, tamtiež) bol nemecký právnik, štátnik, spisovateľ a historik.

## Iné projekty

Kategória:Nemeckí historici
Kategória:Nemeckí právnici
Kategória:Nemeckí spisovatelia
Kategória:Osobnosti z Osnabrücku
Sigfrid Edström

**Johannes Sigfrid Edström** (* 21. november 1870, Morlanda, Švédsko  – † 18. marec 1964, Štokholm) bol švédsky priemyselník a športový funkcionár.

## Životopis
Edström sa narodil v dedinke Morlanda, študoval na univerzite v Göteborgu a neskôr aj vo Švajčiarsku a USA. V mladosti sa venoval šprintu a bol schopný ubehnúť 100 metrov za 11 sekúnd. Od roku 1903 do roku 1933 pracoval ako riaditeľ elektrotechnickej spoločnosti ASEA, neskôr, do roku 1939 bol predsedom dozornej rady.

V tom čase sa Edström angažoval ako športový funkcionár a pomáhal organizovať olympiádu v Štokholme v roku 1912. Počas týchto hier bola založená Medzinárodná asociácia atletických federácií (IAAF) a Edström bol zvolený za jej prvého predsedu, ktorým zostal až do roku 1946.

Členom MOV sa stal v roku 1920 a po členstve vo výkonnom výbore sa stal neskôr v roku 1931 podpredsedom organizácie. Po smrti dovtedajšieho predsedu, Henriho de Baillet-Latoura v roku 1942 sa Edström stal dočasným zastupujúcim predsedom do skončenia druhej svetovej vojny, po ktorej bol formálne zvolený za predsedu MOV. Zohral významnú úlohu pri obnove olympijského hnutia po vojne.

V roku 1952 sa vzdal funkcie a nahradil ho Avery Brundage.

## Referencie


## Externé odkazy
* Biografia na olympic-museum.de

Kategória:Švédski bežci na 100 m
Kategória:Švédski podnikatelia
Kategória:Švédski športoví funkcionári
Kategória:Predsedovia Medzinárodného olympijského výboru
Kategória:Nositelia Radu Vasovho
Kategória:Nositelia Radu bielej ruže
(66391) 1999 KW4

**(66391) 1999 KW<sub>4</sub>** je binárna planétka patriaca do skupiny Aten.

## Iné projekty

## Externé odkazy

Kategória:Binárne planétky
Kategória:Skupina Aten
Kategória:Mars križujúce planétky
Kategória:Venušu križujúce planétky
Kategória:Astronomické objekty objavené v roku 1999
2002 AA29

**2002 AA<sub>29</sub>** je blízkozemnou planétkou Zeme, ktorá bola 29. objektom objaveným v prvej polovici januára 2002 v rámci programu LINEAR. Planétka sa pohybuje po dráhe v tvare podkovy, ktorá ju každých 95 rokov priblíži k Zemi a o 600 rokov sa objekt načas stane satelitom planéty Zem. Teleso meria v priemere 60 metrov.

8. januára 2003 sa planétka priblížila na 5,9 milióna kilometrov od Zeme, čo bola najmenšia vzdialenosť na najbližších 95 rokov. Gravitácia Zeme a Slnka spôsobujú, že teleso sa pri priblížení k Zemi urýchli a začne sa pohybovať ďalej od Zeme. 

Richard Gott a Edward Belbruno z Princetonskej univerzity sa domnievajú, že teleso sa mohlo sformovať spolu so Zemou a Theiou, objektom, ktorý sa podľa teórie pred asi 4 miliardami rokov zrazil so Zemou.

Obežná dráha asteroidu 2002 AA29 je taká, že by sa z neho pomocou sondy dali priviesť na Zem vzorky hornín.

## Iné projekty

## Externé odkazy

Kategória:Skupina Aten
Kategória:Blízkozemské planétky
Kategória:Astronomické objekty objavené v roku 2002
2003 YN107

**2003 YN<sub>107</sub>** je planétka.

## Iné projekty

## Externé odkazy

Kategória:Skupina Aten
Kategória:Astronomické objekty objavené v roku 2003
3200 Phaethon

**3200 Phaethon** je planétka s priemerom približne 5 km, ktorú objavila infračervená družica IRAS 11. októbra 1983. Je pôvodcom meteorického roja Geminidy.

Má vzácnu modrú farbu a extrémne excentrickú obežnú dráhu. Dostáva sa veľmi blízko k Slnku, iba na 0,14 AU, a potom zasahuje až za obežnú dráhu Marsu na vzdialenosť 2,4 AU od Slnka. Takáto dráha je typická skôr pre kométy ako pre asteroidy. Patrí medzi potencionálne nebezpečné planétky (PHA).

Po priblížení k Slnku sa jej povrch zahreje na 750°C, začne z nej unikať para, hoci neobsahuje žiaden ľad a vytvorí žiarivý chvost ako kométa. Modely a experimenty amerických astronómov z Kalifornskej technickej univerzity (Caltech) v novej štúdii, publikovanej vo vedeckom časopise The Planetary Science Journal ukázali, že toto správanie môžu spôsobovať aj iné prchavé látky obsiahnuté na povrchu planétky, alebo pod ním. V tomto prípade to môže byť sodík.
náhľad|Obežná dráha
## Referencie

## Iné projekty

## Externé odkazy

Kategória:Planétky 3001 – 3250
Kategória:Planétky typu B
Kategória:Mars križujúce planétky
Kategória:Skupina Apollo
Kategória:Astronomické objekty objavené v roku 1983
3552 Don Quixote

**3552 Don Quixote** je planétka s priemerom približne 33 km, ktorú objavil Paul Wild 26. septembra 1983.

## Iné projekty

## Externé odkazy

Kategória:Planétky 3501 – 3750
Kategória:Astronomické objekty objavené v roku 1983
2985 Shakespeare

**2985 Shakespeare** je planétka s priemerom približne 50 km, ktorú objavil Edward L. G. Bowell 12. októbra 1983.

## Externé odkazy

Kategória:Planétky 2751 – 3000
Kategória:Astronomické objekty objavené v roku 1983
1981 Midas

**1981 Midas** je planétka s priemerom približne 13 km, ktorú objavil Charles Thomas Kowal 6. marca 1973.

## Iné projekty

## Externé odkazy

Kategória:Planétky 1751 – 2000
Kategória:Astronomické objekty objavené v roku 1973